CELEX: 62018TN0516
Language: el
Date: 2018-08-30 00:00:00
Title: Υπόθεση T-516/18: Προσφυγή της 30ής Αυγούστου 2018 — Λουξεμβούργο κατά Επιτροπής

5.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/40
            
         
      Προσφυγή της 30ής Αυγούστου 2018 — Λουξεμβούργο κατά Επιτροπής
      (Υπόθεση T-516/18)
      (2018/C 399/55)
      Γλώσσα διαδικασίας: η γαλλική
      
         Διάδικοι
      
      
         Προσφεύγον: Μεγάλο Δουκάτο του Λουξεμβούργου (εκπρόσωποι: D. Holderer και D. Waelbroeck, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Το προσφεύγον ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή και βάσιμη·
               
            
                  —
               
               
                  κατά κύριο λόγο, να ακυρώσει την απόφαση της Επιτροπής της 20ής Ιουνίου 2018 σχετικά με την εικαζόμενη κρατική ενίσχυση SA.44888 η οποία εφαρμόστηκε από το Μεγάλο Δουκάτο του Λουξεμβούργου υπέρ της Engie·
               
            
                  —
               
               
                  επικουρικώς, να ακυρώσει την απόφαση της Επιτροπής της 20ής Ιουνίου 2018 σχετικά με την εικαζόμενη κρατική ενίσχυση SA.44888 η οποία εφαρμόστηκε από το Μεγάλο Δουκάτο του Λουξεμβούργου υπέρ της Engie καθόσον με την απόφαση αυτή διατάσσεται η ανάκτηση της ενισχύσεως·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, το προσφεύγον προβάλλει πέντε λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση του άρθρου 107 της Συνθήκης για τη λειτουργία της Ευρωπαϊκής Ένωσης (ΣΛΕΕ), καθόσον η Επιτροπή δεν απέδειξε τον επιλεκτικό χαρακτήρα των επίμαχων μέτρων.
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση του άρθρου 107 ΣΛΕΕ, καθόσον η Επιτροπή δεν απέδειξε την ύπαρξη οποιουδήποτε πλεονεκτήματος υπέρ της Engie.
               
            
                  3.
               
               
                  Με τον τρίτο λόγο ακυρώσεως προβάλλεται παράβαση των άρθρων 4 και 5 της Συνθήκης για την Ευρωπαϊκή Ένωση (ΣΕΕ), στο μέτρο που η Επιτροπή προβαίνει στην πράξη σε συγκαλυμμένη φορολογική εναρμόνιση.
               
            
                  4.
               
               
                  Με τον τέταρτο λόγο ακυρώσεως προβάλλεται παράβαση του κανονισμού (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9), και προσβολή των δικαιωμάτων άμυνας.
               
            
                  5.
               
               
                  Ο πέμπτος λόγος ακυρώσεως, ο οποίος προβάλλεται επικουρικώς, αντλείται από παράβαση του άρθρου 16 του προαναφερθέντος κανονισμού 2015/1589, στο μέτρο που η Επιτροπή διέταξε την ανάκτηση της ενισχύσεως κατά παραβίαση θεμελιωδών αρχών του δικαίου της Ένωσης.